สอบถามค่ะ พอดีว่าเล็บออกเป็นสีคล้ำกว่าเพื่อนๆค่ะ แล้วมีคนบอกว่าเป็นหัวใจรึป่าาเป็นโรคอะไรหรือป่าว เลยกังวลใจค่ะ แต่สีเล็บเป็นตั้งแต่เด็กแล้วนะคะเท่าที่จำได้ เหงือกก็สีคล้ำกว่าปกคิด้วยค่ะ
สวัสดีค่ะ การมีสีที่เล็บเปลี่ยนแปลงไป อาจเกิดจาก-เม็ดสีที่สร้างขึ้นผิดปกติใต้เล็บแบบไม่ใช่เนื้อร้าย-เป็นก้อนเลือดที่คั่งอยู่ในเล็บ อาจเกิดตามหลังการมีอุบัติเหตุที่เล็บ เลือดที่ออกตอนแรกจะเป็นสีแดง ต่อมาจะค่อยๆ เข้มขึ้นและเห็นเป็นสีดำได้-โรคเส้นเลือดอักเสบ-โรคที่เล็บอื่นๆเช่นสะเก็ดเงิน เชื้อราที่เล็บ แต่มักออกเป็นลักษณะเล็บเปราะ มีขุยร่วมด้วย-มะเร็งของเซลล์ที่สร้างเม็ดสีซึ่งอยู่ใต้เล็บ เห็นเป็นเส้นสีดำหรือน้ำตาลเข้ม เป็นทางยาวตั้งแต่โคนเล็บและไปถึงปลายเล็บได้การมีสีเล็บผิดปกติไป ไม่ได้สัมพันธ์กับเรื่องโรคหัวใจโดยตรงแนะนำพบแพทย์เพื่อประเมินรอยโรคเพื่อให้ได้การวินิจฉัยที่แน่นอนที่สุดค่ะการดูแลตัวเองเบื้องต้น ไม่ไปแกะหรือตัดบริเวณที่มีรอยโรคเอง ในบางภาวะเช่นเลือดออกใต้เล็บ พอเล็บใหม่งอกขึ้นมาก็จะดันเล็บเก่าที่ผิดปกติให้ออกไปได้ จึงควรสังเกตอาการค่ะ ว่ารอยดังกล่าวนั้นได้หายไปตามการงอกของเล็บหรือไม่ ถ้ารอยยังอยู่ชัดเจน ขยายขนาดขึ้น เจ็บ ควรรีบพบแพทย์